open-index/open-wikipedia-markdown huggingface dataset:
குரும்பை ஆடு

**குரும்பை ஆடு** அல்லது **கோயம்புத்தூர் ஆடு** என்பது வட தமிழ்நாட்டின் கோயம்புத்தூர் மாவட்டத்தின் சூலூர் வட்டத்தில் வசிக்கும் குரும்பர் இனத்தவர்களால் முதலில் வளர்க்கப்பட்ட ஒரு செம்மறியாட்டு இனமாகும். இவை இறைச்சி மற்றும் முரட்டு ரோம உற்பத்திக்குப் பயன்படுகிறது இதன் ரோமங்களில் இருந்து கம்பளி உற்பத்தி செய்யப்படுகிறது.

இவை பொதுவாக வெண்மை நிறம் கொண்டவையாகவும், தலை மற்றும் கழுத்துப் பகுதிகளில் கருப்பு அல்லது பழுப்பு நிறத்தோடும் காணப்படும். இவற்றின் 30 விழுக்காடு பெட்டை ஆடுகளுக்கு கொம்புகள் இருக்காது.
வளர்ந்த கிடா 25 கிலோ கிராம் எடையுடனும் பெட்டை 20 கிலோ கிராம் எடையுடனும் இருக்கும் .
## மேற்கோள்கள்

பகுப்பு:இந்தியாவில் தோன்றிய செம்மறி ஆட்டு இனங்கள்
பகுப்பு:செம்மறி ஆடுகள்
பகுப்பு:தமிழ்நாட்டில் கால்நடை வளர்ப்பு
1214

**1214** (**[[உரோமை எண்ணுருக்கள்|MCCXIV]]**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*பெப்ரவரி 15 &ndash; இங்கிலாந்தின் ஜான் மன்னர் பிரான்சில் லா ரோச்செல் பகுதியில் ஆக்கிரமிப்புப் படைகளைத் தரையிறக்கினார்.
*சூலை 27 &ndash; பிரான்சில் இடம்பெற்ற போரில் பிரெஞ்சு மன்னர் இரண்டாம் பிலிப்பின் படையினர் புனித உரோமைப் பேரரசர் நான்காம் ஒட்டோ தலைமையிலான செருமானிய, ஆங்கிலேய மற்றும் பிளம்மியப் படைகளை வென்றனர். ஜோனின் ஆஞ்சிவின் பேரரசு முடிவுக்கு வந்து, ஆங்கிலேய-பிரெஞ்சுப் போரும் (1202–14) நிறைவுற்றது.
*செப்டம்பர் 18 &ndash; இங்கிலாந்தின் மன்னர் ஜானுக்கும் பிரான்சின் இரண்டாம் பிலிப்பு மன்னருக்கும் இடையில் உடன்பாடு எட்டப்பட்டது. ஆஞ்சிவின் பேரரசின் வீழ்ச்சியினால் ஏற்பட்ட இழப்பிற்காக பிரான்சு கேப்பட்டியரை அங்கீகரித்தது.
*அக்டோபர் 5 &ndash; காஸ்டிலின் மன்னர் எட்டாம் அல்போன்சோவின் இறப்பை அடுத்து, அவரது மகள் பெரெங்குவேலா காஸ்டிலின் அரசியானார்.
*நவம்பர் 1 – துருக்கியின் கருங்கடல் துறைமுக நகரமான சினோப் செல்யூக்கிடம் வீழ்ந்தது.
*டிசம்பர் 4 &ndash; இசுக்காட்லாந்தின் வில்லியம் மன்னர் இறந்தார்.
*சின் வம்ச சீனப் பேரசர் உவான்சொங் செங்கிசுகானின் மங்கோலியப் படைகளிடம் சரணடைந்தார். மங்கோலியர் பெய்ஜிங்கை ஓராண்டு காலம் தமது கட்டுப்பாட்டுக்குள் வைத்திருந்தனர்.
*கத்தோலிக்க திருச்சபை வழக்கத்தின் படி, கத்தோலிக்க செபமாலை புனித தோமினிக்கிற்கு மரியாளினால் வழங்கப்பட்டது.

## பிறப்புகள்

## இறப்புகள்

## மேற்கோள்கள்
குழ. செல்லையா

**குழ. செல்லையா** (**சொல்லரசு** என்றும் அழைக்கப்பட்டார்) (மறைவு: 23 நவம்பர் 2017) என்பவர் தமிழகத்தைச் சேர்ந்த ஒரு அரசியல்வாதியும், பேராவூரணி சட்டமன்றத் தொகுதியின் முன்னாள் சட்டமன்ற உறுப்பினருமாவார். இவர் அதிமுகவைச் சேர்ந்தவர்.

இவர் தஞ்சாவூர் மாவட்டம், பேராவூரணியையடுத்த முதுகாடு கிராமத்தைச் சேர்ந்தவர்.  தொடக்கத்தில் திமுகவில் இருந்த இவர்.  1971 சட்டப்பேரவை தேர்தலில் போட்டியிட கட்சியில் வாய்ப்பு அளிக்கப்படாததால் பேராவூரணி சட்டமன்றத் தொகுதியில் சுயேட்சையாக போட்டியிட்டு வெற்றி பெற்றார்.

பின்னர், எம். ஜி. ஆர் அதிமுகவை தொடங்கியபோது, அதன் விண்ணப்பப் படிவத்தில் எம்ஜிஆர் முதலாவதாகவும், குழ. செல்லையா ஐந்தாவது நபராகவும் கையெழுத்திட்டார். பின்னர் அதிமுக மாநில விவசாய பிரிவு செயலாளராக இருந்தார். இடையில் தமிழ்நாடு முத்தரையர் சங்கத்தை தொடங்கி அதன் தலைவராகவும் செயல்பட்டார். 
## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:2017 இறப்புகள்
உகாண்டா ஆசியர்களை வெளியேற்றல்

**உகாண்டா ஆசியர்களை வெளியேற்றல்** (**Expulsion of Asians from Uganda**) 4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின்போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். 1972-இல் உகாண்டாவில் தங்கியிருந்த 23,000 ஆசிய மக்களின் குடியுரிமை விண்ணப்பத்தை உடனடியாக உகாண்டா அரசு ஏற்றது. உகாண்டா மக்கள் இந்திய வணிகர்களுக்கு எதிரான வெறுப்புணர்ச்சியில் இருந்ததால், உகாண்டா அதிபர் இடிஅமீன் ஆசியர்களை உகாண்டாவை விட்டு வெளியேற்றும் முடிவிற்கு வந்தார்.

வெளியேற்றப்பட்டவர்களில் 27,000 ஆசியர்கள் ஐக்கிய இராச்சியம் மற்றும் அதன் காலனி நாடுகளின் குடியுரிமை பெற்றவர்களாக இருந்ததால், ஐக்கிய இராச்சியத்திற்கு குடியேறினர். 6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகழிடம் அடைந்தனர். 20,000  உகாண்டா அகதிகள் குறித்தான விவரம் கிடைக்கவில்லை. 5,655 ஆசியர்களின் நிறுவனங்கள், பண்ணை வீடுகள், கால்நடைப்பண்ணைகள் மற்றும் தோட்டங்கள், வீடுகள் உகாண்டா மக்களுக்கு பகிர்ந்தளிக்கப்பட்டது.

## பின்னணி
பிரித்தானியா, உகாண்டாவை 1894 முதல் 1962 வரை காலனியாதிக்க நாடாக ஆட்சி செய்த போது, தெற்காசிய மக்கள், குறிப்பாக குஜராத்தி மக்கள் உகாண்டாவில்  தொழில் மற்றும் வணிகம் செய்யச் சென்றனர். 1890களில் பிரித்தானிய இந்தியாவிலிருந்து 32,000 கூலித்தொழிலாளர்கள், உகாண்டாவில் இருப்புப் பாதை அமைக்க  அழைத்துச் செல்லப்பட்டனர். இருப்புப் பாதை பணி முடிந்த பின் 6,724 கூலித்தொழிலாளர்கள் தவிர பிறர் இந்தியாவிற்கு நாடு  திரும்பினர்.

உகாண்டாவின் 1% ஆசிய மக்கள், உள்ளூர் உகாண்டா மக்களை விட  சிறிது வசதி படைத்தவர்களாக வாழ்ந்தனர். உகாண்டா தேசிய வருமானத்தில் ஆசியர்களின் பங்கு ஐந்தில் ஒன்றாக இருந்தது. உகாண்டாவின் பெரும்பாலான வணிகர்கள் குஜராத்தி மக்களாக இருந்தனர். இதனால் உள்ளூர் மக்கள் ஆசிய நாட்டவர்கள் மீது வெறுப்புணர்வுடன் இருந்தனர்.

1969-70களில் உகாண்டாவில் வாழ்ந்த 30,000 கென்ய மக்கள் உகாண்டாவை விட்டு வெளியேற்றப்பட்டனர்.

## குஜராத்திகள் உகாண்டா திரும்புதல்
இடி அமீன் ஆட்சிக்குப் பிறகு, 1980ல் உகாண்டா ஆட்சியாளர்களின் அழைப்பின் பேரில் ஆயிரக்கணக்கான குஜராத்தி மக்கள் மீண்டும் வணிகம் மற்றும் தொழில் தொடங்க உகாண்டா திரும்பினர். உகாண்டாவின் சமூக, பொருளாதார வளர்ச்சிக்கு குஜராத்தி மக்கள் முக்கியப் பங்களிக்கின்றனர்.
## வெளி இணைப்புகள்
*  ஆப்பிரிக்க சர்வாதிகாரியால் வெளியேற்றப்பட்ட இந்தியர்கள்

## அடிக்குறிப்புகள்

## ஆதார நூற்பட்டி
* 
* 
* 
* 
* 
*
* 
* 

பகுப்பு:உகாண்டா
பகுப்பு:குசராத் வரலாறு
நையோபியம் மோனாக்சைடு

**நையோபியம் மோனாக்சைடு** (*Niobium monoxide*) என்பது NbO என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் ஓராக்சைடு என்ற பெயராலும் இச்சேர்மத்தை அழைக்கலாம்.  சாம்பல் நிறத்தில் திண்மமாகக் காணப்படும் இச்சேர்மம் உலோகம் சார்ந்த கடத்தும் தண்மையைக் கொண்டுள்ளது.

## கட்டமைப்பு
பாறை உப்பில் இருப்பதைப் போல வழக்கத்திற்கு மாறான கனசதுர கட்டமைப்பை நையோபியம் மோனாக்சைடு ஏற்கிறது. ஆனால், இங்கு நையோபியம் மற்றும் ஆக்சிசன் அணுக்கள் இரண்டும் நான்கு ஒருங்கிணைவு சதுரத்தளத்தில் உள்ளன . மேலும், நையோபியம் மையங்கள் எண்முக வடிவில் அடுக்கப்பட்டுள்ளன, கீழ்நிலை நையோபியம் ஆலைடுகளில் காணப்படும் எண்முக நையோபியம் தொகுதிகள் போன்ற கட்டமைப்பு ஒற்றுமையையும் இது கொண்டுள்ளது . நையோபியம் மோனாக்சைடில் Nb-Nb பிணைப்பின் பிணைப்பு நீளம் 298 பைக்கோ மீட்டர்களாகும். உலோக மையங்களுக்கு இடையில் வலிமையாகவும் கிட்டத்தட்ட சகப்பிணைப்பும் உள்ளதாக ஓர் ஆய்வு தெரிவிக்கிறது . 

1.38 கெல்வின் வெப்பநிலையில் இச்சேர்மம் ஒரு மீக்கடத்தியாகச் செயல்படுகிறது. NbO  மணிகளை சூழ்ந்து Nb2O5 அடுக்கு உருவாகியுள்ள மின்தேக்கிகளில் மின்காப்புப் பொருளாக இது பயன்படுத்தப்படுகிறது .

## தயாரிப்பு
நையோபியம் பென்டாக்சைடை ஐதரசன் வாயுவுடன் வினைபுரியச் செய்து நையோபியம் மோனாக்சைடு தயாரிக்கப்படுகிறது. குறிப்பாக ஒத்தவிகிதசமயிணைப்பு முறை வினையில் இது தயாரிக்கப்படுகிறது   More typically, it is prepared by comproportionation:

:Nb2O5  +  3 Nb   →   5 NbO.    

## மேற்கோள்கள்
.

பகுப்பு:நையோபியம்(II) சேர்மங்கள்
பகுப்பு:ஆக்சைடுகள்
1148

**1148** (**[[உரோமை எண்ணுருக்கள்|MCXLVIII]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும்.

## நிகழ்வுகள்
*உள்நாட்டுக் குழப்பங்கள், மற்றும் பஞ்சம் ஆகியவற்றைக் கருத்தில் கொண்டு, சிசிலியின் இரண்டாம் ரொஜர் மன்னரின் பேரில், அந்தியோக்கியாவின் தளபதி ஜார்ஜ் தூனிசியாவின் மகுதியா (சூன் 22), சூசா (சூலை 1), சிஃபாக்சு (சூலை 12) ஆகிய நகரங்களைக் கைப்பற்றினான்.
*ஆங்கிலோ-பிளெம்மிய சிலுவைப் படையினர் வாரான் (இன்றைய அல்ஜீரியாவில்) நகரைக் கைப்பற்றினர்.
*ஆப்பிரிக்காவின் ஏனைய பகுதிகளில் (மெக்னாஸ், சிசில்மாசா) ஏற்பட்ட கிளர்ச்சிகளைத் தொடர்ந்து, செயுத்தா மக்கள் மொரோக்கோவின் அல்மோகாத்களுக்கு எதிராகக் கிளர்ச்சியில் ஈடுபட்டனர்.
*ஆப்கானித்தான் காசுனி நகரில் இடம்பெற்ற சமரில் கூரித் வம்ச சாயிப் உதின் மன்னர் காசுனியின் சுல்தான் பக்ராம் ஷாவைத் தோற்கடித்தான்.
*இரண்டாம் சிலுவைப் போர்: தமாஸ்கசு
** சூன் &ndash; இரண்டாம் சிலுவைப் படை எருசலேமை அடைந்தது. அங்கு அவர்கள் ஏக்கர் நகரப் பேரவையை சந்தித்து, தமாஸ்கசைத் தாக்க முடிவு செய்தனர்.
**சூலை 29  &ndash; சிலுவை வீரர்களின் தோல்வியுடன் தமாஸ்கசு மீதான முற்றுகை முடிவுக்கு வந்தது. 
*டிசம்பர் 30 &ndash; எசுப்பானியாவின் தோர்த்தோசா நகரில் இரண்டாம் சிலுவை வீரர்களின் சமர் இடம்பெற்றது.

## பிறப்புகள்

## இறப்புகள்

## மேற்கோள்கள்
1030

**1030** (**[[உரோமை எண்ணுருக்கள்|MXXX]]**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*ஏப்ரல் 30 &ndash; 36 ஆண்டுகள் ஆட்சியின் பின்னர் கசினியின் மகுமூது சுல்தான் இறந்தார். ஆப்கானித்தான், ஈரான், மற்றும் இந்தியாவின் பகுதிகளை உள்ளடக்கிய காசுனவிது பேரரசனாக அவரது மகன் மசூத் ஆட்சியேறினான்.
*சூன் &ndash; அங்கேரியின் மன்னர் முதலாம் இசுடீவன் புனித உரோமைப் பேரரசர் இரண்டாம் கொன்ராடின் ஆக்கிரமிப்புப் படைகளை செருமனிக்குப் பின்வாங்கச் செய்தான்.
*சூலை 29 &ndash; தென்மார்க்கிடம் இருந்து தனது முடியாட்சியைக் காப்பாற்றும் முகமாக நோர்வேயின் இரண்டாம் ஓலாப் மன்னர் சமரில் ஈடுபட்டு இறந்தார். இவர் பின்னர் நோர்வேயின் புனிதராக அறிவிக்கப்பட்டார்.
*பிரெஞ்சு மன்னர் முதலாம் என்றி தனது தந்தை ராபர்ட்டிற்கு எதிராகக் கிளர்ச்சியில் ஈடுபட்டான்.
*அசாசு சமரில் பைசாந்தியப் பேரரசர் மூன்றாம் ரொமானுசு சிரியாவைத் தாக்கித் தோல்வியடைந்தார்.

## பிறப்புகள்

## இறப்புகள்
*ஏப்ரல் 30 &ndash; கசினியின் மகுமூது

## மேற்கோள்கள்
கரிமநையோபியம் வேதியியல்

**கரிமநையோபியம் வேதியியல்** *(Organoniobium chemistry)* என்பது நையோபியம்-கார்பன் பிணைப்பைக் கொண்டுள்ள சேர்மங்களைப் பற்றி ஆய்வுசெய்கின்ற வேதியியல் துறையாகும். கரிமநையோபியம் சேர்மங்களில் நையோபியம் +5 என்ற ஆக்சிசனேற்ற நிலையில் காணப்படுகிறது. நையோபியம்(V) குளோரைடு ஓர் ஏற்புடைய தொடக்க வினைபொருளாகத் திகழ்கிறது. கரிமநையோபியம் சேர்மங்கள் பெரும்பாலும் ஆக்சைடுகவரிகளாக உள்ளன. கரிம டாண்ட்டலம் மற்றும் கரிமநையோபியம் வேதியியல் இடையே ஏராளமான ஒற்றுமைகள் காணப்படுகின்றன. கரிமடாண்ட்டலம் சேர்மங்கள் ஒடுக்கம் அடைவதை எதிர்க்கின்றன.

## அடிப்படைச் சேர்மங்கள்
Nb(IV) அயனியின் வழிப்பெறுதியாக மெட்டலோசின் வகை நையோபியம் டைகுளோரைடு ((C5H5)2NbCl2) உருவாகிறது. இது காற்றில் ஆக்சிசனேற்றம் அடைந்து Nb(V) அயனியின் வழிப்பெறுதியாக Cp2NbOCl  என்ற ஓர் ஆக்சிகுளோரைடை உருவாக்குகிறது. போன்ற (C5Me5)2NbH3 பென்டாமெத்தில்வளையபென்டாடையீன் வழிப்பெறுதிகளும் அறியப்படுகின்றன.

[Nb(CO)6]− என்ற எதிர்மின் அயனி நையோபியத்தின் ஓர் எளிய கார்பனைல் சேர்மமாகும். சோடியம் – பொட்டாசியம் கலப்புலோகத்தைப் பயன்படுத்தி கார்பனோராக்சைடு சூழலில் NbCl5 சேர்மத்தை ஒடுக்குவதன் வழியாக இக்கார்பனைல் தயாரிக்கப்படுகிறது
.

## மேற்கோள்கள்
.

பகுப்பு:கரிம உலோக வேதியியல்
பகுப்பு:நையோபியம் சேர்மங்கள்
நையோபியம்(V) புளோரைடு

**நையோபியம்(V) புளோரைடு** *(Niobium(V) fluoride)* என்பது NbF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இத்திண்மம் [NbF5]4 என்ற நாற்படிகளால் ஆக்கப்பட்டுள்ளது. நிறமற்ற திண்மமான இச்சேர்மம் அரிதாகப் பயன்படுத்தப்படுகிறது.
 
## தயாரிப்பு

நையோபியம் சேர்மம் ஏதாவதொன்றுடன் புளோரினைச் சேர்த்து சூடுபடுத்தி நையோபியம் பென்டாபுளோரைடத் தயாரிக்கிறார்கள்: 

:2 Nb  +  5 F2   →  2 NbF5
:2 NbCl5  +  5 F2   →  2 NbF5  +  5 Cl2

## வினை

ஐதரசன் புளோரைடுடன் நையோபியம்(V) புளோரைடு வினைபுரிந்து H2NbF7 என்ற ஒரு மிகை அமிலத்தைக் கொடுக்கிறது. 

## தொடர்புடைய சேர்மங்கள்

ஐதரோபுளோரிக் அமிலத்தில் NbF5 சேர்மம் [NbF7]2-  மற்றும் [NbF5O]2- அயனிகளாக மாற்றப்படுகிறது. பொட்டாசியத்துடன் சேர்ந்த உப்புகளாக இந்த அயனிகள் மற்றும் தொடர்புடைய டாண்ட்டலம் புளோரைடுகளின் கரைதிறன், நையோபியம் மற்றும் டாண்ட்டலம் தனிமங்களைப் பிரிக்கும் மேரிக்னாக் செயல்முறைக்கு அடிப்படையாகும். 
  
புளோரைடின் மூலைப்பகிர்வு நாற்படி கட்டமைப்புக்கு மாறாக NbCl5 விளிம்பு பகிர்வு எண்முக முக்கோணக இருபடிக் கட்டமைப்பாக உருவாகிறது. 

==மேற்கோள்கள்==


== வெளி இணைப்புகள் ==
* [http://webbook.nist.gov/chemistry/ NIST Standard Reference Database]




[பகுப்பு:நையோபியம்(V) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
நாட்டு மாடு

**இந்திய நாட்டுமாடுகள்** ( (; *Bos primigenius indicus* or *Bos indicus* or *Bos taurus indicus* sometimes known as **indicine cattle** or **humped cattle **) என்பது இந்தியத் துணைக்கண்டத்தில் தோன்றிய ஒரு மாட்டினம்  அல்லது கிளையினம் ஆகும்.  இந்திய நாட்டுமாடுகள் முதுகில் திமிலுடனும், கழுத்தில் தொங்கும் தசையான அலைதாடியுடனும்,  சிலசமயம் தொங்கிய காதுகளுடனும் இருக்கும்.இந்திய நாட்டு மாடுகளும் அதன் கலப்பின மாடுகளும் மிகுந்த வெப்பநிலையை தாங்கக்கூடியதாக உள்ளதால், இந்திய வெப்பமண்டல நாடுகளில் வளர்க்கப்படுகின்றன.  தூய நாட்டு மாடுகள் மற்றும் கலப்பின மாடுகள் போன்றவை இழுவை விலங்கு, வண்டி மாடுகள் போன்ற பணி விலங்காகவும், பால் மாடுகளாகவும், இறைச்சித் தேவைக்காகவும் வளர்க்கப்படுகின்றன. இவற்றின் சாணமானது எரிபொருளாகவும், இயற்கை உரமாகவும் பயன்படுத்தப்படுகிறது. இந்திய நாட்டுமாடுகளில்  சிற்றுரு (மினியேச்சர்) மாடுகளை செல்லப்பிராணிகளாக வளர்க்கப்படுகின்றன.  1999ஆம் ஆண்டு  டெக்சாஸ் ஏ அண்ட் எம் பல்கலைக்கழகமானது இந்த மாட்டினத்தை படியெடுப்பு முறையில் உருவாக்கியது.

## தோற்றம்
[thumb|கி.மு. மூன்றாம் நூற்றாண்டின் [அசோகரின் தூண்கள்|அசோகத் தூணான, ராம்பூர்வா காளை போதிகையில் காணப்படும் நாட்டு மாடு. ]]
நாட்டுமாடுகளானது இந்திய காட்டெருதுவில் இருந்து தோன்றியதாக கருதப்படுகிறது. சிலசமயம் அதன் துணையினமாகவும் கருதப்படுகிறது.

மட்பாண்டங்கள் மற்றும் பாறை ஓவியங்கள் உள்ளிட்ட தொல்லியல் சான்றுகளின்படி ஏறக்குறைய கி.மு. 2000 காலகட்டத்தில் இந்த இனமானது எகிப்தில் இருந்தது என்றும், அது கிழக்கு அல்லது தெற்கில் இருந்து இறக்குமதி செய்யப்பட்டதாக கருதப்படுகிறது. இவை   சகாரா கீழமை ஆபிரிக்காவில்  700 மற்றும் 1500க்கு இடைப்பட்ட காலத்தில் முதலில் இருந்ததாக கருதப்படுகிறது. மேலும்  ஏறக்குறைய 1000இல் ஆப்பிரிக்காவின் கொம்புவில் அறிமுகமாயின.

## இனங்கள் மற்றும் கலப்பினங்கள்

[thumb|வட [இந்தியாவின் அரியானா இன நாட்டு மாடு.]]
இந்திய நாட்டு மாடுகளில் இந்திய துணைக்கண்டம் மற்றும் ஆப்பிரிக்க இனங்கள் என மொத்தம் சுமார் 75 வகைகள்  உள்ளன. உலகின் முதன்மையான நாட்டு மாடுகளாக ஆலம்பாடி, புலிக்குளம், பர்கூர்,உம்பளச்சேரி, காங்கேயம், கிர், காங்ரேஜ் மற்றும் குஸ்ராத், இந்தோ பிரேசிலியன், பிரம்மன், நெல்லூர், ஒங்கோல், சாகிலால், சிவப்பு சிந்தி, பட்டானா, கெனனா, போர்ன், பாகாரா, தர்பர்கார், தென் மஞ்சள், கெடா-கெலந்தன் போன்றவை உள்ளன. கேடா-கெலந்தன் மற்றும் லீட் போன்றவை மலேசியாவில் உருவானவை.

ஆபிரிக்க சங்கா மாட்டு இனமானது பழங்கால ஆப்பிரிக்க இன மாடு மற்றும் நாட்டு மாடு ஆகியவற்றின் இனக்கலப்பால் உருவானது; இதில் ஆப்பிரிக்கானர், ரெட் ஃபுலானி, அன்கோல்-வூட்டீஸ், மற்றும் மத்திய மற்றும் தெற்கு ஆபிரிக்காவின் பல இனங்களின் அடங்கும்.

## மேற்கோள்கள்

பகுப்பு:இந்தியாவில் தோன்றிய மாட்டு இனங்கள்
பகுப்பு:பாக்கித்தானில் தோன்றிய மாட்டு இனங்கள்
பகுப்பு:பழக்கிய விலங்குகள்
பிற்ரன்

thumb|புனித மேரி தேவாலயம், பிற்ரன்
**பிற்ரன்** (*Bitton*) இங்கிலாந்தின் தென்மேற்கு மாவட்டங்களில் ஒன்றான தெற்கு குளொஸ்டர்சயரில் பிரிஸ்டல் நகருக்கு கிழக்குப் பக்கத்தில் பாய்ட் ஆற்றை ஒட்டி உள்ள ஒரு சிறிய கிராம மற்றும் சிவில் திருச்சபை ஆகும். 2011ஆம் ஆண்டு மதிப்பீட்டின்படி இங்குள்ள மக்கள்தொகை 9,307 ஆகும்.  

இக்கிராமத்தில் கோடை வசந்தகாலத்தில் ஒரு நாள் 'Open Gardens' நிகழ்வு நடக்கும். அவ்நிகழ்ச்சியில் கலந்து கொள்ளும் வீட்டு உரிமையாளர்கள் பொதுமக்களின் பார்வைக்கு தங்களது வீட்டுத்தோட்டத்தினை திறந்துவிடுவார்கள். ஒவ்வொரு வருடமும் செப்டம்பர் முதல் சனிக்கிழமை பிற்ரன் புனித மேரி தேவாலயத்தின் திறந்த வெளியில்  கிராம களியாட்டவிழா நடக்கும். இக்கிராமத்தை மையமாகக் கொண்டு 1892இல் தொடங்கப்பட்ட  பிற்ரன் உதைப்பந்தாட்ட கழகம் இன்றும் இயங்கி வருகின்றது.

## மேற்கோள்கள்

## வெளி இணைப்புகள்

* Parish Council website
* Parish Church of St Mary's, Bitton
* Website of Bitton Road Runners

பகுப்பு:இங்கிலாந்தில் உள்ள கிராமங்கள்
762

**762** (**[[உரோமை எண்ணுருக்கள்|DCCLXII]]**) பழைய யூலியன் நாட்காட்டியில் வெள்ளிக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*பல்கேரியப் பேரரசின் ஆட்சியாளர் ககான் வினேக் ஆறு ஆண்டுகள் ஆட்சியின் பின்னர் இறந்தார். இவருக்குப் பின்னர் உகைன் வம்சத்தைச் சேர்ந்த தெலெத்சு ஆட்சியாளரானார்.
* அப்பாசிய ஆதரவாளர் அல்-அலா இப்னு முகித் உமையா கலீபகத்தின் முதலாம் அதுல் ரகுமானிடம் பேஜா என்ற இடத்தில் (இன்றைய போர்த்துகலில்) இடம்பெற்ற சமரில் வென்றார்.
*இங்கிலாந்தில் கென்ட் இராச்சியத்தின் மன்னர் இரண்டாம் எத்தல்பர்ட் இறந்தார், இவருக்குப் பின் அவரது மருமகன் இரண்டாம் ஈட்பர்ட் மன்னரானார்.
* சூலை 30 &ndash; காலிபு அல்-மன்சூர் தனது அப்பாசியக் கலீபகத்தின் தலைநகரை கூஃபாவில் இருந்து பகுதாதுக்கு இடம் மாற்றினார்.
* சீன அதிகாரி லி புகுவோ பேரரசர் சூ சொங்கின் மனைவி பேரரசி சாங்கைப் படுகொலை செய்தான். சூ சொங் மாரடைப்பினால் காலமானார். இவருக்குப் பின் அவரது மகன் டாய் சொங் ஆட்சியில் அமர்ந்தார்.

## பிறப்புகள்

## இறப்புகள்
* லி பை, சீனக் கவிஞர் (பி. 701)

## மேற்கோள்கள்
நையோபியம்(V) புரோமைடு

**நையோபியம்(V) புரோமைடு** *(Niobium(V) bromid)* என்பது Nb2Br10  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். NbBr5 என்ற அனுபவ வாய்ப்பாட்டிலிருந்து இச்சேர்மம் நையோபியம்(V) புரோமைடு என்ற பெயரைப் பெறுகிறது. டயா காந்தப் பண்பும் ஆரஞ்சு நிறமும் கொண்ட இத்திண்மம்  எளிதில் நீராற்பகுக்கப்படுகிறது. இரண்டு NbBr5 அலகுகள் ஒரு சோடி புரோமைடு பாலங்களால் இணைக்கப்பட்டுள்ள விளிம்பு - பகிர்வு ஈரென்முக கட்டமைப்பை நையோபியம்(V) புரோமைடு ஏற்கிறது . Nb மற்றும் Ta தனிமங்களின் பென்டாகுளோரைடுகளும், பென்டா அயோடைடுகளும் இதே மையக்கருத்து கட்டமைப்பை ஏற்கின்றன. நையோபியம் மையங்களுக்கு இடையில் பிணைப்பும் கிடையாது. உயர் வெப்பநிலையில் நையோபியம் உலோகத்துடன் புரோமினை ஒரு மின் உலையில் இட்டு வினைபுரியச் செய்து நையோபியம்(V) புரோமைடைத் தயாரிக்கிறார்கள். 

## வெளி இணைப்புகள்
*Web Elements

## மேற்கோள்கள்

பகுப்பு:நையோபியம்(V) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
சபோல்க் செம்மறி

thumb|250x250px|ஏழு மாத சபோல்க் செம்மறியாடு
**சபோல்க் செம்மறியாடு (Suffolk sheep)** என்பது ஆட்டுக்கறியை முதன்மைத் தேவையாக கொண்டு வளர்க்கப்படும் ஒரு செம்மறியாட்டு இனமாகும். 

## விளக்கம்
இந்த செம்மறி ஆட்டு இனமானது இங்கிலாந்து நாட்டைச் சார்ந்த ஆட்டு இனமாகும். இவை பெரிய உடலமைப்பைக் கொண்டவை. இவற்றின்  முகம், காதுகள், கால்கள் போன்றவை கருமை நிறத்தோடும்,  தலை மற்றும் காதுகளில் அடர்ந்த ரோமங்கள் இல்லாமலும் இருக்கக்கூடியன. இந்த ஆடுகளில் கிடா மற்றும் பெட்டைகள் என இரண்டுக்கும் கொம்புகள் கிடையாது. ஒரு சில கிடாக்களுக்கு கொம்புகள் இருக்குமிடத்தில் மொட்டுகள் காணப்படும்.  ஒரு ஆட்டிலிருந்து ஆண்டொன்றிற்கு 2.3 கி.கி ரோமம் உற்பத்தி செய்ய இயலும்
வளர்ந்த கிடா 100-135 கி.கி எடையுடனும், பெட்டை 70-100 கி.கி எடையுடனும் இருக்கும்
பெட்டை ஆடுகள் அதிகம் பால் உற்பத்தி செய்யக்கூடிய திறன் பெற்றவை. 

## மேற்கோள்கள்

பகுப்பு:செம்மறி ஆடுகள்
நையோபியம் நைட்ரைடு

**நையோபியம் நைட்ரைடு** *(Niobium nitride)* என்பது NbN.  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் மற்றும் நைட்ரசன் தனிமங்கள் சேர்ந்து இச்சேர்மம் உருவாகிறது. 16 கெல்வின் வெப்பநிலை போன்ற தாழ் வெப்பநிலைகளில் நையோபியம் நைட்ரைடு மீக்கடத்தியாகிறது. மேலும் இது அகச்சிவப்பு ஒளியில் உணரியாகப் பயன்படுகிறது .

## பயன்கள்

* ஒரு மீக்கடத்தியாகப் பயன்படுவது நையோபியம் நைட்ரைடின் மிக முக்கியமான பயனாகும். அகச்சிவப்பு நிறமாலையில் 1-10 மைக்ரோ மீட்டர் பகுதியில் உள்ள தனி போட்டானை இதனால் உணரமுடியும். இப்பயன் வானியல் மற்றும் தொலைதொடர்புகளில் முக்கியமானதாக உள்ளது. 25 கிகாயெர்ட்சு அளவிலான மாற்றங்களை இதனால் உணரமுடியும்.
* ஒளியியலில் எதிரொளிப்பை எதிர்க்கும் மேற்பூச்சாக வில்லைகள் மீது பூசுவதற்கும் இதைப் பயன்படுத்துகின்றனர்.
* பேனசோனிக் நிறுவனம் 2015 ஆம் ஆண்டில் நையோபியம் நைட்ரைடை அடிப்படையாகக் கொண்டு ஒரு ஒளிவினையூக்கியை உருவாக்கியது. இது சுமார் 57% சூரிய ஒளியை ஈர்த்து தண்ணீர் சிதைவுறுதலை ஊக்குவித்து ஐதரசன் வாயு உற்பத்தியை அதிகரித்தது. இம்முறையில் உற்பத்தியாகும் வாயு மின்வேதியியல் எரி கலன்களில் எரிபொருளாகப் பயன்படுத்தப்படுகிறது .

## மேலும் படிக்க
*Counting Photons (using Niobium nitride) 

## மேற்கோள்கள்
.

பகுப்பு:நையோபியம்(III) சேர்மங்கள்
பகுப்பு:நைட்ரைடுகள்
பகுப்பு:மீக்கடத்திகள்
பகுப்பு:பாறை உப்பு படிகக் கட்டமைப்பு
இரும்பு டெட்ராபோரைடு

**இரும்பு டெட்ராபோரைடு** *(Iron tetraboride)* என்பது FeB4  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரும்பு மற்றும் போரான் தனிமங்கள் சேர்ந்து இச்சேர்மம் உருவாகிறது. ஒரு மீக்கடின மீக்கடத்தியாக இரும்பு டெட்ராபோரைடு  கருதப்படுகிறது. இயற்கையில் இச்சேர்மம் தோற்றம் பெறுவதில்லை ஆனால் செயற்கை முறையில் உற்பத்தி செய்யப்படுகிறது  கணிப்பொறி மாதிரிகளைக் கொண்டு இதன் கட்டமைப்பு முன்கணிக்கப்படுகிறது.

## மேற்கோள்கள்
.
*
*
## புற இனைப்புகள்
*First fully computer-designed superconductor
*First computer-designed superconductor created
*Scientists create first computer-designed superconductor
*X-rays reveal the first designer superconductor
*Viewpoint: Materials Prediction Scores a Hit

பகுப்பு:இரும்பு சேர்மங்கள்
பகுப்பு:போரைடுகள்
பகுப்பு:மீக்கடத்திகள்
பகுப்பு:மீக்கடினப் பொருட்கள்
பகுப்பு:பொருட்கள்
பிளாட்டினம் பல்மினேட்டு

**பிளாட்டினம் பல்மினேட்டு** *(Platinum fulminate)* என்பது Pt(CNO)2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். எட்மண்டு டேவி இச்சேர்மத்தைக் கண்டுபிடித்தார். பிளாட்டினத்தின் பல்மினேட்டு உப்பான இச்சேர்மம் ஒரு முதல்நிலை வெடிபொருளாகக் கருதப்படுகிறது. பழுப்பு நிற தூளாகக் காணப்படுகிறது .

## மேற்கோள்கள்
.

பகுப்பு:பிளாட்டினம் சேர்மங்கள்
பகுப்பு:பல்மினேட்டுகள்
இரேனியம் எப்டாபுளோரைடு

**இரேனியம் எப்டாபுளோரைடு** *(Rhenium heptafluoride)* என்பது  ReF7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மஞ்சள் நிறத்தில் குறைவான உருகுநிலை கொண்டதாக இச் சேர்மம் காணப்படுகிறது. வெப்பத்திலும் நிலைப்புத் தன்மை கொண்ட  ஒரே உலோக எப்டாபுளோரைடு இரேனியம் எப்டாபுளோரைடு ஆகும். அயோடின் எப்டாபுளோரைடில் உள்ளது போலவே இச்சேர்மத்திலும்  சிதைந்த ஐங்கோண இரட்டைப்பட்டைக் கூம்பு கட்டமைப்பு காணப்படுகிறது. 1.5 கெல்வின் வெப்பநிலையில் தோன்றும் நியூட்ரான் விளிம்பு இதை உறுதிப்படுத்துகிறது . எலக்ட்ரான் விளிம்பு ஆய்வுகள் இக்கட்டமைப்பு திடமானதல்ல என்று  தெரிவிக்கின்றன
400 பாகை செல்சியசு வெப்ப நிலையில் இரேனியம் மற்றும் புளோரின் தனிமங்களை வினை புரியச்செய்து இரேனியம் எப்டாபுளோரைடு தயாரிக்கப்படுகிறது:
:2Re + 7 F2 → 2 ReF7
CsF போன்ற புளோரைடு வழங்கிகளைப் போல இங்கும் ReF8ReF8 எதிர்மின் அயனி )
உருவாகிறது.  இது சதுர எதிர் பட்டகக் கட்டமைப்பில் உள்ளது.    With ஆன்டிமணி பென்டாபுளோரைடு (SbF5) போன்ற புளோரைடு ஏற்பிகளுடன்  ReF6+ நேர்மின் அயனி உருவாகிறது.  
## மேற்கோள்கள்

பகுப்பு:இரேனியம் சேர்மங்கள்
பகுப்பு:புளோரைடுகள்
இரேனியம் டைதெலூரைடு

**இரேனியம் டைதெலூரைடு** *(Rhenium ditelluride)* என்பது ReTe2  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம் மற்றும் தெலூரியம் தனிமங்கள் சேர்ந்து இச்சேர்மம் உருவாகிறது. இரேனியம் இருதெலூரைடு என்றும் இதை அழைக்கலாம். இரேனியம் டைசல்பைடு மற்றும் இரேனியம் டைசெலீனைடு போன்ற சேர்மங்களின் கட்டமைப்பைப்போல அடுக்கு கட்டமைப்பைப் பெறாமல் இது மாறுபடுகிறது .
## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:தெலூரைடுகள்
மெத்தில் இரேனியம் மூவாக்சைடு

**மெத்தில் இரேனியம் மூவாக்சைடு** *(Methylrhenium trioxide)* என்பது CH3ReO3   என்ற மூலக்கூற்று வாய்ப்பாடு கொண்ட கரிம உலோகச்  சேர்மமாகும். மெத்தில் இரேனியம் டிரையாக்சைடு, மெத்தில்டிரையாக்சோ இரேனியம், மெத்தில் மூவாக்சோ இரேனியம் என்ற பெயர்களாலும் அழைக்கலாம். நிறமற்ற இத்திண்மம் எளிதில் ஆவியாகும். சில ஆய்வக்கூடச் சோதனைகளில் வினையூக்கியாக இச்சேர்மத்தைப் பயன்படுத்துகின்றனர். மெத்தில் இரேனியம் மூவாக்சைடில் இரேனியம் ஒரு மெத்தில் மற்றும் மூன்று ஆக்சோ ஈந்தணைவிகள் சேர்ந்த நான்முக ஒருங்கிணைப்பு வடிவத்தைப் பெற்றுள்ளது. இரேனியத்தின் ஆக்சிசனேற்ற எண் +7 ஆகும்.

## தயாரிப்பு

வர்த்தக முறையிலும் மெத்தில் இரேனியம் மூவாக்சைடு கிடைக்கிறது. பலவழி முறைகளில் இதைத் தயாரிக்கிறார்கள். டெட்ராமெத்தில் வெள்ளீயத்தையும் Re2O7 சேர்மத்தையும் வினைபுரியச் செய்து தயாரிப்பது முக்கியமான ஒரு முறையாகும் :

:Re2O7  +  (CH3)4Sn  →  CH3ReO3  +  (CH3)3SnOReO3.

இதையொத்த ஆல்க்கைல் மற்றும் அரைல் வழிப்பெறுதிகளும் அறியப்படுகின்றன. RReO3 வகைச் சேர்மங்கள் இலுயிசு அமிலங்களாகச் செயல்படுகின்றன. ஆலைடுகள் மற்றும் அமீன்களுடன் இவை 1:1, 1:2 கூட்டுசேர் பொருள்களாக உருவாகின்றன.

## பயன்கள்

பல்வேறு நிலைமாற்ற வினைகளில் மெத்தில் இரேனியம் மூவாக்சைடு ஒரு பல்லின வினையூக்கியாகச் செயல்படுகிறது. 25 பாகை செல்சியசு வெப்பநிலையில் ஒலிபீன் மறுபகிர்வு வினைக்கு வினையூக்கியாகச்  செயல்படும் Al2O3/SiO2  வினையூக்கிகளுக்கு துணையாகச் செயல்படுகிறது.

கரைசலில் மெத்தில் இரேனியம் டிரையாக்சைடு ஐதரசன் பெராக்சைடுடனான ஆக்சிசனேற்றத்தை ஊக்குவிக்கிறது. விளிம்புநிலை ஆல்க்கைன்கள் தொடர்புடைய அமிலம் அல்லது எசுத்தரைக் கொடுக்கின்றன. ஐதரசன் அணு இல்லாத உள் ஆல்கைன்கள் டைகீட்டோன்களையும், ஆல்க்கீன்கள் ஈப்பாக்சைடுகளையும்  கொடுக்கின்றன. மேலும், ஆல்டிகைடுகளையும், டையசோ ஆல்க்கேன்களையும் ஆல்க்கீன்களாக மாற்றும் வினைகளையும் இது ஊக்குவிக்கிறது. அமீன்களை சோடியம் பெர்கார்பனேட்டுடன் சேர்ந்து என்-ஆக்சைடுகளாக மாற்றுவதையும் இது ஊக்குவிக்கிறது.

## மேற்கோள்கள்
.

பகுப்பு:கரிம இரேனியம் சேர்மங்கள்
பேரன்ட்ஸ் கடல்

**பேரன்ட்சு கடல்** (*Barents Sea*, ; , *Barentsevo More*) ஆர்க்டிக் பெருங்கடலின் . இது  நோர்வே, உருசியாவின் வடக்குக் கடலோரத்தில் நோர்வீய, உருசிய ஆளுகைக்குட்பட்ட கடற்பரப்பில் அமைந்துள்ளது. உருசியாவில் இது *முர்மன் கடல்* (*நோர்வீயக் கடல்*) என நடுக் காலங்களில் அறியப்பட்டிருந்தது;  டச்சு மாலுமி வில்லெம் பேரன்ட்சு  நினைவாகத் தற்போது பெயரிடப்பட்டுள்ளது.  

இது 230 மீ (750 அடி) சராசரி ஆழமுள்ள குறைந்த ஆழத் திட்டுக் கடல் ஆகும்.  மீன் பிடிப்பிற்கும் நீர்கரிமத் தேடலுக்கும் முதன்மையான களமாக விளங்குகின்றது.  பேரன்ட்சு கடலின் தெற்கே கோலா மூவலந்தீவும்  மேற்கில் நோர்வீயக் கடலின் திட்டு விளிம்பும், வடமேற்கில் சுவல்பார்டு  தீவுக் கூட்டங்களும், வடகிழக்கில் பிரான்சு யோசஃப் நிலமும் கிழக்கில் நோவயா செம்லியாவும் உள்ளன. உரால் மலைகளின் வடக்கு முனையின் விரிவாயுள்ள நோவயா செம்லியா தீவுகள் பேரன்ட்சுக் கடலை காரா கடலிருந்து பிரிக்கின்றன. 

ஆர்க்டிக் பெருங்கடலின் அங்கமாயிருப்பினும் பேரன்ட்சு கடல்  "அத்திலாந்திக்குக்கான திருப்புமுனையாக" கருதப்படுகின்றது. "ஆர்க்டிக்கை வெதுவெதுப்பாக்கும் வெப்ப இடம்" இக்கடலில் உள்ளதால் இவ்வாறு குறிப்பிடப்படுகின்றது. புவி சூடாதலின் நீரியல் மாற்றங்களால் கடற் பனிப்பாறைகள்  குறைந்துள்ளன; இது ஐரோவாசிய வானிலையில் பெரும் மாற்றங்களை விளைவிக்கக் கூடியது.

## மேற்கோள்கள்

பகுப்பு:ஆர்க்டிக் பெருங்கடலின் கடல்கள்
பகுப்பு:நோர்வேயின் புவியியல்
பகுப்பு:உருசியாவின் புவியியல்
நோர்வீயக் கடல்

**நோர்வீயக் கடல்** (*Norwegian Sea*, ) நோர்வேயின் வடமேற்கிலுள்ள ஆர்க்டிக் பெருங்கடலின்  .  இது வட கடலுக்கும் (ஐக்கிய இராச்சியத்திற்கு வடக்கில்)  கிரீன்லாந்து கடலுக்கும் இடையில் வடகிழக்கில் பேரன்ட்சு கடலை அடுத்தும் அமைந்துள்ளது. தென்மேற்கே,  ஐசுலாந்திற்கும்  பராயே தீவுகளுக்கும் இடையே உள்ள கடலடி முகட்டால் அத்தலாந்திக்குப் பெருங்கடலிலிருந்து பிரிக்கப்பட்டுள்ளது. வடக்கில் கிரீன்லாந்து கடலிலிருந்து ஜான் மாயென் முகடு பிரிக்கிறது.

மற்ற கடல்களைப் போலன்றி நோர்வீயக் கடலின் அடித்தளத்தின் பெரும்பகுதியும் கண்டத் திட்டின் அங்கமல்ல. எனவே சராசரியாக இரண்டு கி.மீ ஆழம் கொண்டதாக உள்ளது.  இங்கு எண்ணெய் வளமும் இயற்கை எரிவளிச் சேமிப்பும் மிகுந்ததாக வணிகமுறையில் எடுக்கப்படுகின்றன.  கடலோரப் பகுதிகள் மீன் பிடிப்பிற்கு உகந்ததாக உள்ளன; வட அத்திலாந்திக்கு அல்லது பேரன்ட்சு கடல் பகுதிகளிலிருந்து *காட்* வகை மீன்கள் முட்டையிட இங்கு வருகின்றன.  வெப்பமான வட அத்திலாந்திக்கு  நீரோட்டத்தால் இக்கடல்  ஒப்பளவில் நிலைத்த உயர் வெப்பநிலை  கொண்டதாக விளங்குகின்றது.  எனவே பிற ஆர்க்டிக் கடல்களைப் போலன்றி இங்கு ஆண்டு முழுவதும் பனிப்பாறைகள் உருவாவதில்லை.  இந்த ஆழ்கடலின் மிகுந்த நீர் கொள்ளளவும் தொடர்புடைய பெரும் வெப்பம் உள்வாங்கும் திறனும் நோர்வேயின் மிதமான குளிர்கால வானிலைக்கு முதன்மையாக உள்ளன.
## மேற்கோள்கள்

பகுப்பு:ஆர்க்டிக் பெருங்கடலின் கடல்கள்
பகுப்பு:நோர்வேயின் புவியியல்
காவிரி ஆறு, மத்தியப் பிரதேசம்

**காவிரி** (**Kaveri**) என்பது இந்தியாவின் மத்தியப் பிரதேசத்தில்,  நருமதை ஆற்றின் கிளை ஆறாக பாயும் ஆறாகும். இது  40 கிலோமீட்டர் நீளம் பாய்கிறது. மேலும் இதன் வடிநிலப் பரப்பு  954 கி.மீ.² ஆகும்.

நருமதை ஆறு தோன்றி அது 882 கி.மீ. தொலைவில் உள்ள மந்ததார் (ஓங்காரேஸ்வரர்) அருகே வரும்போது அத்துடன் காவிரி ஆறு கலக்கிறது.   நருமதை ஆற்றின் புகழைப் போன்றும் நூலான *நர்மதா மஹாத்மியம்* என்ற நூலானது, நருமதை மற்றும் காவிரி ஆறுகள்  சங்கமிக்கும் இடத்தை புனித தீர்த்தமாக கூறுகிறது. தெற்கில் பாயும் காவிரியையும், மத்தியப் பிரதேசத்தின் காவிரி ஆற்றையும் சேர்த்து  மச்ச மற்றும் கூர்ம புராணங்களில் பெருமையாக குறிப்பிடப்பட்டுள்ளது.

மச்ச புராணம் மற்றும் *[[பத்ம புராணம்]]* போன்றவை இந்த கூடுதுறையின் பெருமையைக் கூறுகின்றன.

## மேற்கோள்கள்

## வெளி இணைப்புகள்

* Mahismati, the Kaveri, and Maheswar

பகுப்பு:மத்தியப் பிரதேச ஆறுகள்
பகுப்பு:நருமதையின் துணை ஆறுகள்
இ. எஸ். பொறியியல் கல்லூரி

**இ. எஸ். பொறியியல் கல்லூரி** (E.S Engineering College) ஆனது, இந்திய மாநிலமான தமிழ்நாட்டின், விழுப்புரம் மாவட்டத்துக்கு உட்பட்ட அய்யங்கோவில்பட்டு என்னும் ஊரில் உள்ள பொறியியல் கல்லூரி ஆகும். இக்கல்லூரியில் தமிழக மாணவர்களும் வட இந்திய மாணவர்களும் படிக்கின்றனர்.

## வரலாறு
இக்கல்லூரி 2007 ஆம் ஆண்டு இ. எஸ். கல்வி குழுமத்தால் நிறுவப்பட்டது. இ. எஸ். கல்வி குழுமமானது 30 வருட அனுபவம் கல்வி துறையில் உள்ளது. 1983 ஆம் ஆண்டில் இதன் முதல் கல்வி நிறுவனத்தை ஆரம்பித்தது, அதன் பிறகு படிப்படியாக வளர்ந்துள்ளது. இந்த குழுமத்தின் தலைமையிடம் விழுப்புரம் நகரத்தில் அமைந்துள்ளது.

## நிறுவனம்
இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் தேசிய மதிப்பீடு மற்றும் அங்கீகாரக் கவுன்சிலின் (NAAC) தர அங்கீகாரம் பெற்றது. இக்கல்லூரி ஐஎஸ்ஓ 9001: 2008 சான்றிதழ் பெற்றது. மேலும் இது புது தில்லியில் இயங்குகின்ற ஏ.ஐ.சி.டி.இ., என்.பி.ஏ ஆகியவற்றின் அங்கீகாரம் பெற்ற கல்லூரி ஆகும்.

## இருப்பிடம்
இது சென்னை - திருச்சி 45வது தேசிய நெடுஞ்சாலையில் அமைந்துள்ளது. இக்கல்லூரி புதுச்சேரி மாநிலத்தில் இருந்து 40 கி.மீ தொலைவிலும், விழுப்புரத்தில் இருந்து 3 கி.மீ தொலைவிலும் தமிழகத்தின் தலைநகரான சென்னையில் இருந்து 157 கி.மீ தொலைவிலும் உள்ளது. விழுப்புரம் இரயில் நிலையம் 3 கி. மீ தொலைவில் உள்ளது.

## உள்கட்டமைப்பு
இங்கு மாணவ, மாணவிகளுக்கென தனி, தனியாக தங்கும் விடுதிகள் உள்ளன. கல்லூரியில் உள்ள நூலகத்தில் அனைத்து துறைகளைச் சேர்ந்த  புத்தகங்கள் அத்துடன் தொழில்நுட்ப இதழ்களும் பிற இதழ்களும் உள்ளன. கணினி ஆய்வகங்கள், பொழுதுபோக்கு அறைகள், விளையாட்டு வசதிகள், உணவகம் போன்றவை உள்ளன.

## தேர்வு முறை
ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.

## மேற்கோள்கள்

பகுப்பு:விழுப்புரம் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
சாரதா (நடிகை)

**சாரதா** (**Sharada**) (25 சூன் 1945) மூன்று முறை சிறந்த நடிகைக்கான தேசிய விருது   பெற்றுள்ளார். இவர் பல தமிழ், தெலுங்கு மற்றும் மலையாள மொழி திரைப்படங்களில் நாயகியாக நடித்துள்ளார். இவர் இரண்டு முறை தென்னிந்திய பிலிம்பேர் விருது பெற்றுள்ளார்.  2010ல் ஆந்திர அரசின் என் டி ஆர் விருதையும் பெற்றுள்ளார். 
 மேலும் ஆந்திர அரசின் நந்தி விருதும் பெற்றுள்ளார்.
 
தற்போது அரசியல்வாதியான இவர்,  தெலுங்கு தேசம் கட்சியின் சார்பாக  தெனாலி நாடாளுமன்றத் தொகுதியிலிருந்து தேர்ந்தெடுக்கப்பட்டுள்ளார்.

## இளமை வாழ்க்கை
இந்தியாவின் ஆந்திரப் பிரதேசம் மாநிலத்தின் குண்டூர் மாவட்டம், தெனாலியில் 25 சூன் 1945 அன்று சரஸ்வதி தேவி எனும் பெயரில்  பிறந்த சென்னையிலுள்ள தனது பாட்டி கனகம்மா வீட்டில் வளர்ந்தார். திரைப்படங்களில் நடிக்கத் துவங்கிய காலத்தில் தனது பெயரை சாரதா என மாற்றிக் கொண்டார். தெலுங்குத் திரைப்பட நடிகர் சலம் என்பவரை திருமணம் செய்து கொண்டார். பின்னர் அவருடன் திருமண உறவு முறித்துக் கொண்டு ஐதராபாத் நகரத்தில் வாழ்கிறார்.

## இளமைப் பணி
துவக்கத்தில் சாரதா தெலுங்கு நாடக மேடைகளில் சிறு பாத்திரங்களில்  நடிக்கத் துவங்கினார். பின்னர் தமிழ், தெலுங்கு மொழி மேடை நாடகங்களில் முக்கிய நாயகி பாத்திரங்களில் நடிக்கத் துவங்கினார்.

### திரைப்படத் தொழில்
1961-இல் அக்கினேனி நாகேஸ்வர ராவ்-உடன் முதன்முறையாக  கதாநாயகியாக சாரதா நடித்தார். பின்னர் தமிழ் மற்றும் மலையாளத் திரைப்படங்களில் கதாநாயகியாக நடித்தார்.  1968-இல் மலையாளத்தில் இவர் நடித்த துலாபாரம் எனும் திரைப்படம், சாரதாவிற்கு சிறந்த நடிகைக்கான தேசிய விருது கிடைத்தது.
 
மேலும் சுயம்வரம் என்ற மலையாளத் திரைப்படம் மற்றும் 1978-இல் நிமஜ்ஜனம் எனும் தெலுங்குத் திரைபப்டத்தில் கதாநாயகியாக நடித்த சாரதா சிறந்த நடிகைக்கான தேசிய விருது பெற்றார்.

## அரசியல் மற்றும் வணிகம்
தெலுங்கு தேசம் கட்சியின் சார்பாக தெனாலி மக்களவைத் தொகுதியிலிருந்து 1996ல் தேர்ந்தெடுக்கப்பட்டார் சாரதா ஐதராபாத் நகரத்தில் லோட்டஸ் சாக்லெட் உற்பத்தி தொழிற்சாலை நடத்தி வருகிறார்.

## மேற்கோள்கள்

*
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:குண்டூர் மாவட்ட நபர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கன்னடத் திரைப்பட நடிகைகள்
1274

**1274** (**[[உரோமை எண்ணுருக்கள்|MCCLXXIV]]**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
*மே 7 &ndash; கத்தோலிக்க திருச்சபையின் தமைப்பீடத்தால் நடத்தப்பட்ட லியோனின் இரண்டாவது பேரவை திருநாட்டின் விடுதலையை சிலுவைப் போர்களின் வழியாக கொண்டு நடத்த அழைப்பு விடுத்தது.
*ஆகத்து 2 &ndash; முதலாம் எட்வர்டு ஒன்பதாம் சிலுவைப் போரில் இருந்து இங்கிலாந்து திரும்பினார். 17 நாட்களின் பின்னர் இங்கிலாந்தின் மன்னராக முடிசூடினார்.
*முதலாம் எட்வர்டு அனைத்து ஆங்கிலேய யூதர்களும் மஞ்சள் நிறப் பட்டைகள் அணிய வேண்டும் எனக் கட்டளையிட்டார்.
*நவம்பர் 20 &ndash; குப்லாய் கானின் யுவான்கள் சப்பான் மீது முதலாவது தாக்குதலை ஆரம்பித்தனர்.
* மரினித் அமீர் அபூ யூசுப் யாக்கூப் செயுத்தாவை அமைதியாக அடைந்து, நகரின் நாற்பதாண்டு சுதந்திரத்திற்கு முற்றுப்புள்ளி வைத்தார். 

## பிறப்புகள்
* சூலை 11 &ndash; இராபர்ட்டு புரூசு, இசுக்கொட்லாந்து மன்னர் (இ. 1329)

## இறப்புகள்
*மார்ச் 7 &ndash; தாமஸ் அக்குவைனஸ், இத்தாலியப் புனிதர், கத்தோலிக்க இறையியலாளர் (பி. 1225)
*சூன் 26 &ndash; நசீருத்தீன் அத்-தூசீ, பாரசீக அறிவியலாளர் (பி. 1201)
*சூலை 15 &ndash; பொனெவெந்தூர், இத்தாலிய இறையியலாளர், புனிதர் (பி. 1221)

## மேற்கோள்கள்
லோட் மரம்

**லோட் மரம் இதை குறிக்கிறது**:

*சித்ரத் அல் முன்தஹா, இந்த மரம் ஏழாம் வானத்தின் முடிவை குறிக்கிறது, இஸ்லாமிய நம்பிக்கைப்படி இந்த எல்லைக்கு அப்பால் எந்தவொரு படைப்பும் செல்ல முடியாது என்பதாகும்.
* சித்ரத் என்றால் இலந்தை மரம் என்றும் முன்தஹா என்றால் எல்லை முடிவு என்றும் பொருள்படும்.
சித்ரத்துல் முன்தஹா

வலது|thumb|276x276px|இஸ்ரா, மிராஜ் பயணம் மற்றும் லோட் மரம் பற்றிய கவிதை தழுவல். இது பாரசீக கவிஞ்சன் சாடி எழுதிய புஸ்டன் புத்தகத்தின் ஏழாம் பக்கம்
***சித்ரத்துல் முன்தஹா ***()  இது லோட் மரம் ஏழாம் வானத்தின் முடிவை குறிக்கிறது, இஸ்லாமிய நம்பிக்கைப்படி இந்த எல்லைக்கு அப்பால் எந்தவொரு படைப்பும் செல்ல முடியாது என்பதாகும். இஸ்ரா மற்றும் மிஃராஜ் பயணத்தின் போது முஹம்மது நபி(ஸல்) அவர்கள் ஜிப்ரீல்(அலை) அவர்களுடன் இந்த இடத்திற்கு வருகை தந்து அல்லாஹ்வை சந்தித்து 5 நேர தொழுகையை பரிசாக பெற்று கொண்டார்கள்.

## இஸ்லாத்தில்

### அல் குரான்

லோட் மரம் (சித்ரத்துல் முன்தஹா),  சூரா 36 வசனம் 16  மற்றும் சூரா 56 வசனம் 28 களிலும் குறிப்படப்பட்டுள்ளது.

## இவற்றையும் பார்க்க

* வாழ்வளிக்கும் மரம்
* இலந்தை

## உசாத்துணை

* Ayoub, Mahmoud. *[https://books.google.com/books?id=XCZaP4JLeKkC The Qur'an and Its Interpreters: The House of 'Imran]*. SUNY Press. Albany, NY: 1992. 0-7914-0993-7

## வெளி இணைப்புகள்

* Glossary of Islamic terms
* Miracle of Isra and Miraj
பகுப்பு:அரபு மொழிச் சொற்கள்
அமோரிட்டு மக்கள்

**அமோரிட்டு மக்கள்** ( **Amorites**)  செமிடிக் மொழி பேசிய மக்கள் ஆவார். பண்டைய சிரியாவிலிருந்து  தற்கால ஈராக் நாட்டின் மெசொப்பொத்தேமியாவின் தெற்கு பகுதியான பபிலோனியாவில் குடியேறி  கிமு 21ம் நூற்றாண்டு முதல் 17ம் நூற்றாண்டு வரை பாபிலோன் போன்ற பெரிதும் சிறிதுமான நகர அரசுகளை அமைத்து ஆட்சி செய்தவர்கள்.  அமோரிட்டு மக்களின் முதன்மைக் கடவுள் **அம்முரு** ஆவார்.

அமோரிட்டு மக்கள், பண்டைய எகிப்தின் கீழ் எகிப்து பகுதிகளைக் கைப்பற்றி ஆவரிஸ் நகரத்தை தலைநகராகக் கொண்டு, 14-வது வம்ச ஆட்சியாளர்களாக கிமு 1725 முதல் கிமு 1650 முடிய 75 ஆண்டுகள் ஆண்டனர். யூதர்களின் விவிலியம் நூலில், அமோரிட்டு மக்கள் யோசுவாவிற்கும் முன்னும், பின்னும் கானான் நாட்டில் குடியிருந்ததாக கூறுகிறது.

## மெசொப்பொத்தேமியாவில் அமோரிட்டுகளின் தாக்கம்
மெசொப்பொத்தேமியாவில் அமோரிய ராஜ்யங்களின் எழுச்சி அதன் அரசியல், சமூக மற்றும் பொருளாதார கட்டமைப்பில், குறிப்பாக தெற்கு மெசொப்பொத்தேமியாவில் ஆழமான மற்றும் நீடித்த விளைவுகளை ஏற்படுத்தியது.

தெற்கு மெசொப்பொத்தேமியாவில் உள்ள பிரதேசங்கள் பாபிலோனிய நகர இராச்சியங்களில் பிரித்து வைத்தனர். மனிதர்கள், நிலம் மற்றும் கால்நடை ஆகியவை கடவுட்களுக்கு அல்லது கோவில்களுக்கும் அல்லது அரசர்களுக்கும் உரியதானாது.  புதிய அமொரைட்டு மக்களின்  முடியாட்சி  ஒரு புதிய சமுதாயத்தை வெளிப்படுத்துவதற்கு  நகர அரசுகளை உருவாக்கியது.  பூசாரிகள் கடவுளின் சேவையை ஏற்றுக் கொண்டனர்.

அமோரைட்டு மக்களின் முதன்மை நகர அரசுகள், லெவண்ட் மற்றும் மெசொப்பொத்தேமியாவில் மாரி, இசின், குவட்னா, யாம்ஹத், லார்சா, பாபிலோனில் நிறுவப்பட்டது.

கிமு 1894ல் சிறிய நகர அரசாக இருந்த பாபிலோன், அமோரைட்டு பேரரசர் அம்முராபி ஆட்சியில், கிமு 18ம் நூற்றாண்டின் முற்பகுதியில்  மெசொப்பொத்தேமியாவின் தெற்கு பகுதி  பபிலோனியா என அழைக்கப்பட்டது.

### அமோரிட்டுகளின் வீழ்ச்சி
கிமு 1740 மற்றும் கிமு 1735களில் வடக்கு மெசொப்பொத்தேமியா பகுதிகளில் வாழ்ந்த அமோரிட்டு மக்களை, அசிரியர்கள் தாக்கி வெளியேற்றினர். பழைய அசிரியப் பேரரசர் *புசூர் - சின்*  ஆட்சிக் காலத்தில் பாபிலோனை ஆண்ட அமோரைட்டு மக்களை வென்றார். லெவண்ட் பகுதியை ஆண்ட அமோரைட்டு மக்களை இட்டைட்டு மக்கள் வெளியேற்றினர்.

## விவிலியத்தில் அமோரிட்டு மக்கள்
விவிலியத்தின் தொடக்க நூலில் (10:16) அமோரிட்டு மக்கள் கானான் பகுதியில்  வாழ்ந்த மலைமக்கள் எனக் குறித்துள்ளது. வளுமிக்க அமோரைட்டு மக்கள் ஜோர்டான் ஆற்றின் கிழக்கு மற்றும் மேற்கு கரைப் பகுதிகளை ஆண்டு வந்தனர்.

## இதனையும் காண்க
* அசிரிய மக்கள்
* இட்டைட்டு மக்கள்
* பாபிலோன் நகரம்
* புது பாபிலோனியப் பேரரசு
* பாபிலோனியா
* பழைய அசிரியப் பேரரசு

## மேற்கோள்கள்

## ஆதார நூற்பட்டி
* E. Chiera, *Sumerian Epics and Myths*, Chicago, 1934, Nos.58 and 112;
* E. Chiera, *Sumerian Texts of Varied Contents*, Chicago, 1934, No.3.;
* H. Frankfort, *AAO*, pp.&nbsp;54–8; 
* F.R. Fraus, *FWH*, I (1954);
* G. Roux, *Ancient Iraq*, London, 1980.

## வெளி இணைப்புகள்

* Amorites in the *Jewish Encyclopedia*

பகுப்பு:மெசொப்பொத்தேமியாவின் வரலாறு
சங்கர் கிருட்டிணமூர்த்தி

**சங்கர் கிருட்டிணமூர்த்தி** என்பவர் திருச்சிராப்பள்ளி மாவட்டம் நங்கவரத்தைப் பிறப்பிடமாகக் கொண்ட பொறியாளரும், மேலாண்மை ஆலோசகரும், வழக்குரைஞருமாவார். இவர் திரைப்படங்களில் நடிப்பதோடு, திரைத்துறையில் திரைக்கதை உதவியாசிரியராகவும், திரைப்படங்களுக்கு சட்ட ஆலோசகராகவும் பணியாற்றி வருகிறார்.

## ஆரம்ப வாழ்க்கை
சங்கர் கிருட்டிணமூர்த்தி தமிழ்நாட்டிலுள்ள திருச்சி மாவட்டத்திலுள்ள நங்கவரம் எனும் ஊரில் பிறந்தார்.  சென்னையில் வளர்க்கப்பெற்று, இளங்கலை பொறியியல் மற்றும் முதுநிலை வணிக மேலாண்மை ஆகியவற்றை பெங்களூரில் பயின்றார். மேலும், பெங்களூரிலுள்ள தேசிய சட்டக்கல்லூரி பல்கலைக்கழகத்தில் சட்டப்படிப்பை பயின்றதுடன் வணிக சட்டங்களை சிறப்புப் பாடமாக தேர்ந்தெடுத்து பட்டம் பெற்றார்.

## வாழ்க்கை
பெங்களூரிலுள்ள தூர்தர்ஷனில் தொகுப்பாளராக தன்னுடைய ஊடகப்பணியைத் துவங்கினார். திரைப்படங்களிலும் நடிக்கத் துவங்கினார். 2006 ஆம் ஆண்டு வெளியான காதலே என் காதலே திரைப்படத்தில் சிறு வேடமேற்று நடித்தார். இப்படம் 2007 ஆம் ஆண்டு அப்போதைய முதல்வர் திரு.கருணாநிதி அவர்களால் சிறப்பு விருதினைப் பெற்றது. பல திரைப்படங்களுக்கு திரைக்கதை உதவியாசிரியராகவும் பணியாற்றிய இவர், 2012 ஆம் ஆண்டு நடிகர் சூர்யா நடிப்பில் வெளியான மாற்றான் திரைப்படத்தில் நடித்தார். அதனைத் தொடர்ந்து 2015 ஆம் ஆண்டு நடிகர் தனுஷ் நடிப்பில் வெளியான அனேகன் படத்திலும் சிறு வேடத்தில் நடித்தார். இயக்குநர் மோ.இராஜாவின் தனி ஒருவன் திரைப்படத்திற்கு திரைக்கதை ஆலோசகராகவும் பணியாற்றினார்.

## திரை வரலாறு

## வாழ்க்கை
சங்கர் கிருட்டிணமூர்த்தி தற்சமயம் சட்ட ஆலோசகராகவும், நடிகராகவும் பணியாற்றி வருகிறார். பல்வேறு இதழ்களிலும், செய்திதாள்களிலும் இவர் கட்டுரைகள் எழுதியுள்ளன.

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பென்டாகார்பனைல் ஐதரிடோ இரேனியம்

**பென்டாகார்பனைல் ஐதரிடோ இரேனியம்** *(Pentacarbonylhydridorhenium)* என்பது ReH(CO)5  என்ற மூலக்கூற்று வாய்ப்பாடு கொண்ட கரிம உலோகச்  சேர்மமாகும். நிறமற்ற நீர்மமான இச்சேர்மம் ஒரு வலிமை குறைந்த அமிலமாகும். டையிரேனியம் டெக்காகார்பனைல் (Re2(CO)10) சேர்மத்தின் மிகமுக்கியமான வழிப்பெறுதியாக இச்சேர்மம் கருதப்படுகிறது. மெத்தனாலில் கரைக்கப்பட்ட புரோமோபென்டா கார்பனைல் இரேனியம்(I) சேர்மக் கரைசலுடன் துத்தநாகம் மற்றும் அசிட்டிக் அமிலத்தைச் சேர்த்து சூடுபடுத்தி பென்டாகார்பனைல் ஐதரிடோ இரேனியத்தைக் தயாரிக்கிறார்கள் 
: Re(CO)5Br + Zn + HOAc  →   ReH(CO)5  +  ZnBrOAc

இச்சேர்மம் ஒரு மிதமான ஒளி உணரியாகும்.  உலோகத் தொகுதிகள் Re3H(CO)14 உருவாவதால் இச்சேர்மத்தின் மாதிரிகள் மஞ்சள் நிறத்திற்கு மாறுகின்றன. 

: 3 Re(CO)5H  →  Re3H(CO)14 + H2 + CO
100 பாகை செல்சியசு வெப்பநிலையில்   Re2(CO)10 ஆக இது சிதைவடைகிறது:
: 2 Re(CO)5H &rarr; H2 + Re2(CO)10.

## மேற்கோள்கள்

பகுப்பு:இரேனியம் சேர்மங்கள்
பகுப்பு:உலோக ஐதரைடுகள்
பகுப்பு:கரிம இரேனியம் சேர்மங்கள்
பகுப்பு:கார்பனைல் அணைவுச் சேர்மங்கள்
பகுப்பு:ஐதரிடோ அணைவுச் சேர்மங்கள்
புரோமோபென்டாகார்பனைல் இரேனியம்(I)

**புரோமோபென்டாகார்பனைல் இரேனியம்(I)** *(Bromopentacarbonylrhenium(I))* என்பது Re(CO)5Br  என்ற மூலக்கூற்று வாய்ப்பாடு கொண்ட கரிம இரேனியம் சேர்மமாகும். பொதுவாக இரேனியத்தின் அணைவுச் சேர்மங்களைத் தயாரிக்க இது பயன்படுத்தப்படுகிறது. 

## தயாரிப்பு

டையிரேனியம் டெக்காகார்பனைலை புரோமினுடன் சேர்த்து ஆக்சிசனேற்றம் செய்து எளிய முறையில் புரோமோபென்டா கார்பனைல் இரேனியம்(I) சேர்மத்தைத் தயாரிக்கிறார்கள் :

:Re2(CO)10 + Br2 &rarr; 2 ReBr(CO)5. 

இரேனியம்(III) புரோமைடை ஒடுக்க கார்பனைலேற்றம் செய்து முதலில் இச்சேர்மம் தயாரிக்கப்பட்டது:

:ReBr3  +  2 Cu  +  5 CO   →  BrRe(CO)5  +  2 CuBr

இவ்வினையில் தாமிர(I) புரோமைடு உடன் விளைபொருளாக உருவாகிறது.

## வினைகள்

பிற இரேனியம் அணைவுச்சேர்மங்கள் தயாரிப்பதற்கு உதவும் ஒரு முன்னோடிச் சேர்மமாக புரோமோபென்டா கார்பனைல் இரேனியம்(I) பயன்படுகிறது. துத்தநாகம் மற்றும் அசிட்டிக் அமிலம் ஆகிய சேர்மங்களுடன் சேர்ந்து வினைபுரிந்து பென்டாகார்பனைல் ஐதரிடோ இரேனியம் (HRe(CO)5) அணைவுச் சேர்மத்தைக் கொடுக்கிறது

: Re(CO)5Br + Zn + HO2CCH3  →   ReH(CO)5  +  ZnBrO2CCH3.

டைகிளைம் என்ற கரைப்பானில் கரைக்கப்பட்ட டெட்ரா எத்திலமோனியம்புரோமைடுடனும் இது வினைபுரிந்து [NEt4]2[ReBr3(CO)3)] என்ற அணைவுச் சேர்மத்தைக் கொடுக்கிறது. இந்த அணைவுச் சேர்மம் இரேனியம் முக்கார்பனைல் குழுவைக் கொண்ட சேர்மங்களைத் தயாரிக்க உதவும் முக்கியமான முன்னோடிச் சேர்மமாகும்.
தண்ணீருடன் புரோமோபென்டா கார்பனைல் இரேனியம்(I) சேர்த்து சூடுபடுத்துவதால் முந்நீர் அணைவுச் சேர்மங்கள் உருவாகின்றன. 

:ReBr(CO)5 + 3 H2O &rarr; [Re(H2O)3(CO)3]Br + 2 CO

இப்பாதையில் டெட்ரா எத்திலமோனியம்புரோமைடு உடன் விளைபொருள் உருவாதல் தவிர்க்கப்படுகிறது. வினைகலவையில் இருந்து இவ்வுடன் விளை பொருளை பிரித்து எடுப்பது பெரும்பாலும் கடினமான செயலாகும்.

## மேற்கோள்கள்

பகுப்பு:இரேனியம் சேர்மங்கள்
பகுப்பு:புரோமைடுகள்
பகுப்பு:கார்பனைல் அணைவுச் சேர்மங்கள்
காராக் கடல்

**காராக் கடல்** (*Kara Sea*, , *Karskoye more*) சைபீரியாவின் வடக்கில் அமைந்துள்ள ஆர்க்டிக் பெருங்கடலின் அங்கமாகும்.  இது பேரன்ட்சு கடலிலிருந்து மேற்கில் *காரா நீரிணைவாலும்* *நோவாயா செமியா* தீவுக் கூட்டத்தாலும் பிரிக்கப்பட்டுள்ளது; கிழக்கில் *செவமாயா செமியா* தீவுக்கூட்டத்தால் லாப்டேவ் கடலிலிருந்து பிரிக்கப்பட்டுள்ளது. இது உரால் பகுதி காரா ஆற்றை ஒட்டி பெயரிடப்பட்டுள்ளது. இந்த ஆறு தற்போது அவ்வளவு குறிப்பிடத்தக்கதல்ல எனினும் வட சைபீரியாவை உருசியா ஆளுகைக்குட்படுத்தியக் கட்டத்தில் முதன்மை பங்கு வகித்தது. காரா ஆற்றுக்கான பெயரே "" எனப் பொருள்படும் நெனெத்து மொழிச்சொல்லிலிருந்து  பெறப்பட்டது.

காராக் கடல் கிட்டத்தட்ட 1,450 கி.மீ நீளமும் 970 கி.மீ அகலமும் உடையது; இதன் பரப்பளவு ஏறத்தாழ  ஆகும், சராசரி ஆழம் .

அத்திலாந்திக்கிலிருந்து வெப்ப நீரோட்டத்தைப் பெறும் பேரன்ட்சு கடல் போலன்றி காராக்கடல் மிகவும் குளிர்ந்துள்ளது; ஆண்டின் ஒன்பது மாதங்களுக்கு உறைந்தே உள்ளது. 

காராக் கடலுக்கு ஓபி ஆறு, எனிசே ஆறு, பியாசினா ஆறு, தைமிரா ஆறுகள் மூலமாக  பெருமளவில் நன்னீர் வரத்துள்ளது. எனவே இதன் உப்புத்தன்மை மிகவும் மாறக்கூடியது.  

இக்கடலில் நோவி துறைமுகமும் டிக்சன் குடியேற்றமும் முதன்மைத் துறைமுகங்களாக உள்ளன; இக்கடல் ஆண்டின் பெரும்பகுதி உறைந்திருந்தாலும் மீன் பிடித்தல் முதன்மைத் தொழிலாக உள்ளது. குறிப்பிடத்தக அளவில் பாறை எண்ணெய், இயற்கை எரிவளி இருப்புகள் கண்டறியப்பட்டுள்ளன; இவை இன்னமும் பயன்படுத்தபடவில்லை.  2014இல் இங்கு எண்ணெய்த் தேடலில் ஈடுபட்டிருந்த அமெரிக்க எக்சான் நிறுவனம் ஐக்கிய அமெரிக்க அரசுத் தடையால் செப்டம்பர் 26 வரை தனது இயக்கத்தை நிறுத்தி வைத்திருந்தது.

## மேற்கோள்கள்

பகுப்பு:ஆர்க்டிக் பெருங்கடலின் கடல்கள்
பகுப்பு:உருசியாவின் புவியியல்
பகுப்பு:சைபீரியா
வைத்தியநாத ஜோதிலிங்கம்

**வைத்தியநாத ஜோதிலிங்க கோயில்** (**Vaidyanath Jyotirlinga temple**) அல்லது *பாபா தம்* என்றும் *பைத்தியநாத் தம்* எனவும் அழைக்கப்படுவது சிவபெருமானின் மிகப் புனிதமான பன்னிரண்டு ஜோதிர்லிங்கங்களில் ஒன்றாகும்.  இந்த  வைத்தியநாத ஜோதிர்லிங்கம் உள்ள இடமானது சர்ச்சைக்குரியதாக ஒன்றுக்கும் மேற்பட்ட இடங்களில் உரிமை கோரப்படுவதாக உள்ளது. அந்த இடங்கள் பின்வருமாறு:

* வைத்தியநாதர் கோயில், தேவ்கர், ஜார்கண்ட்
* வைத்தியநாதர் கோயில், பரளி, மகாராட்டிரம் 
* பைஜ்நாத் கோவில், பைஜ்நாத், இமாச்சலப் பிரதேசம்
## மேற்கோள்கள்

பகுப்பு:சோதிலிங்க சிவன் கோயில்கள்
1057

**1057** (**[[உரோமை எண்ணுருக்கள்|MLVII]]**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* பர்மிய மன்னர் அனவ்ராத்தா தட்டோன் நகரைக் கைப்பற்றி, நாட்டில் தேரவாத பௌத்தத்தை நிலைநாட்டினார்.
* ஆகத்து 2 &ndash; ஒன்பதாம் இசுட்டீவன் 154வது திருத்தந்தையாகத் தேர்ந்தெடுக்கப்பட்டார்.
* ஆகத்து 3 &ndash; பெல்ஜியத்தைச் சேர்ந்த ஒன்பதாம் இசுட்டீவன் திருத்தந்தையாகப் பதவியேற்றார்.
* ஆகத்து 15 &ndash; லும்பனான் போர்: இசுக்காட்லாந்து மன்னர் மாக்பெத், பின்னாளைய மன்னர் மூன்றாம் மால்கமினால் கொல்லப்பட்டார். 
* ஆகத்து &ndash; இங்கிலாந்தின் முதலாம் வில்லியம் மன்னர் வாராவில் சமரில் பிராங்கோ-அன்கெவின் படையினரைத் தோற்கடித்தான்.

## பிறப்புகள்

## இறப்புகள்

## மேற்கோள்கள்
இரேனியம் இருசல்பைடு

**இரேனியம் இருசல்பைடு**  *(Rhenium disulfide)* என்பது ReS2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இரேனியம், கந்தகம் தனிமங்கள் சேர்ந்து இச்சேர்மம் உருவாகிறது.இரேனியம் டைசல்பைடு என்ற பெயராலும் இதை அழைக்கிறார்கள். இச்சேர்மம் அடுக்குக் கட்டமைப்பால் ஆனது. ஒவ்வொரு அடுக்கினுள்ளும் அணுக்கள் வலிமையாக பிணைக்கப்பட்டுள்ளன. வாண்டர் வால்சு விசை இவ்வடுக்குகளை ஒன்றாகப்  பிடித்து வைத்திருக்கின்றது. ஒட்டு மொத்த கட்டமைப்பிலிருந்து அடுக்குகளை தனித்தனியாக உரிக்க முடியும்.
     
அடுக்குக் கட்டமைப்பில் இருக்கும் பெரும்பாலான பிற டைசால்கோகெனைடுகள் அறுகோண சீரமைப்பை கொண்டுள்ளன. இரேனியம் இருசல்பைடு  மிகவும் தாழ்ந்த முச்சரிவு சீரொழுங்கில் அமைந்துள்ளது. ஆனால் இவ்வொழுங்கு ஒட்டுமொத்த பேரளவில் இருந்து ஒற்றை அடுக்குகளுக்கு மாறுவதில்லை. 

## மேற்கோள்கள்

பகுப்பு:இரேனியம்(IV) சேர்மங்கள்
பகுப்பு:சல்பைடுகள்
பகுப்பு:ஒற்றை அடுக்குகள்
பகுப்பு:கந்தகச் சேர்மங்கள்
அக்சய் வெங்கடேஷ்

**அக்சய் வெங்கடேஷ்** (*Akshay Venkatesh*, பிறப்பு: 21 நவம்பர் 1981) ஆத்திரேலியக் கணிதவியலாளரும், கணிதப் பேராசிரியரும் ஆவார். இவர் எண்கணிப்பு, சமப்பரம்பல், and எண் கோட்பாடு, உருமாதிரியாக்கக் கோட்பாடு, அளவுகாப்பு உருமாற்றவியல் ஆகியவற்றில் ஆய்வு செய்து வருகிறார். இவர் பன்னாட்டு இயற்பியல், மற்றும் கணித ஒலிம்பியாதுகள் இரண்ட்லிம் விருதுகள் வாங்கிய ஒரேயொரு ஆத்திரேலியர் ஆவார். இவர் இவற்றைத் தனது 11வது, 12வது அகவைகளில் முறையே பெற்றுக் கொண்டார்.

2018 ஆம் ஆண்டில் இவருக்கு "கணிதத்தில் நோபல் பரிசு" என அழைக்கப்படும் ஃபீல்ட்ஸ் பதக்கம் வழங்கப்பட்டது.

## ஆரம்ப ஆண்டுகள்
அக்சய் தில்லி நகரில் ஒரு நடுத்தரத் தமிழ்க் குடும்பத்தில் 1981 இல் பிறந்தார். இவரின் தந்தை தமிழ்நாடு, கும்பகோணத்தையும், தாயார் தஞ்சாவூரையும் சேர்ந்தவர்கள். தனது ஆரம்பக் கல்வியை புதுதில்லியிலும், பின்னர் குடும்பத்துடன் ஆத்திரேலியாவுக்குக் குடி பெயர்ந்து மேற்கு ஆத்திரேலியாவில் பேர்த் நகரில் தனது இடைநிலைக் கல்வியை ஸ்கொட்ச் கல்லூரியில் தொடர்ந்தார். இவரின் தாயார் சிவெத்தா கணினியியல் பேராசிரியையாக டீக்கின் பல்கலைக்கழகத்தில் பணியாற்றுகிறார். 1993 இல் இவர் வர்ஜீனியாவில் நடந்த 24வது இயற்பியல் ஒலிம்பியாதில் பங்குபற்றி வெண்கலப் பதக்கத்தைப் பெற்றார். 1994 இவர் தனது கவனத்தைக் கணிதத்தில் திருப்பினார். ஆங்காங்கில் நடந்த பன்னாட்டுக் கணித ஒலிம்பியாதில் கலந்து கொண்டு வெண்கலப் பதக்கத்தைப் பெற்றார். 13வது அகவையில் தனது பாடசாலைக் கல்வியை முடித்து, அடுத்த ஆண்டில் மேற்கு ஆத்திரேலியப் பல்கலைக்கழகத்தில் சேர்ந்து 1997 இல் கணிதத்தில் முதல் வகுப்பில் சிறப்புப் பட்டம் பெற்றார்.

## மேற்கோள்கள்

## வெளி இணைப்புகள்
* 
* 
* Website at Stanford University
* Videos of Akshay Venkatesh in the AV-Portal of the German National Library of Science and Technology

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆத்திரேலியக் கணிதவியலாளர்கள்
பகுப்பு:ஆஸ்திரேலியத் தமிழர்
பகுப்பு:இந்தியக் கணிதவியலாளர்கள்
பகுப்பு:ஃபீல்டுசு பதக்க வெற்றியாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
4-குளோரோபீனாக்சி அசிட்டிக் அமிலம்

**4-குளோரோபீனாக்சி அசிட்டிக் அமிலம்** *(4-Chlorophenoxyacetic acid)* என்பது C8H7ClO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பாராகுளோரோபீனாக்சி அசிட்டேட்டு என்ற பெயராலும் இது அழைக்கப்படுகிறது. இது செயற்கை முறையில் தயாரிக்கப்படும் ஒரு பூச்சிக் கொல்லியாகும். தாவர இயக்குநீர்களில் காணப்படும் ஆக்சின்கள் போன்ற வேதிப் பொருளாக இது கருதப்படுகிறது 
## மேற்கோள்கள்

## புற இணைப்புகள்
* Reregistration Eligibility Decision (RED): 4-Chlorophenoxy-acetic Acid (4-CPA), United States Environmental Protection Agency
.

பகுப்பு:கார்பாக்சிலிக் அமிலங்கள்
பகுப்பு:குளோரோ அரீன்கள்
பகுப்பு:பீனால் ஈதர்கள்
பகுப்பு:ஆக்சினிக் களைக்கொல்லிகள்
பாலிகுளோரோ பீனாக்சி பீனால்

**பாலிகுளோரோ பீனாக்சி பீனால்கள்** *(Polychloro phenoxy phenols)* என்பவை கரிம பல்லாலசனேற்ற சேர்மங்களின் குழுவைச் சேர்ந்த சேர்மங்களாகும். பாலிகுளோரினேற்ற பீனாக்சி பீனால்கள் அல்லது பல்குளோரினேற்ற பீனாக்சி பீனால்கள் என்ற பெயர்களாலும் இதை அழைப்பார்கள். இவற்றுள் டிரைகுளோசான் மற்றும் பிரிடையாக்சின் உள்ளிட்ட சில சேர்மங்கள் சிலவகை டையாக்சின்கள் மற்றும் பியூரான்களாக கீழிறக்கம் அடைகின்றன . குறிப்பாக, டிரைகுளோசான் கீழிறக்கத்தால் உருவாகும் 2,8 டைகுளோரோ டைபென்சோ டையாக்சின்  மீன் கருமுட்டைகளில் நச்சுத்தன்மை இல்லாமல் காணப்படுகின்றன
 
## மேற்கோள்கள்

பகுப்பு:பீனால்கள்
பகுப்பு:ஈதர்கள்
பகுப்பு:கரிம ஆலைடுகள்
பகுப்பு:குளோரோ அரீன்கள்